VALSTYBINĖS MAISTO IR VETERINARIJOS TARNYBOS DIREKTORIAUS

Į S A K Y M A S

DĖL VALSTYBINĖS MAISTO IR VETERINARIJOS TARNYBOS DIREKTORIAUS 2003 M. RUGSĖJO 8 D. ĮSAKYMO Nr. B1-723 „DĖL GYVŪNINIŲ PRODUKTŲ, ĮVEŽAMŲ Į LIETUVOS RESPUBLIKĄ, VETERINARINIO TIKRINIMO TVARKOS PATVIRTINIMO“ PAKEITIMO

2013 m. birželio 27 d. Nr. B1-456

Vilnius

Įgyvendindamas 2013 m. gegužės 13 d. Tarybos direktyvą 2013/20/ES, kuria dėl Kroatijos Respublikos stojimo adaptuojamos tam tikros maisto saugos, veterinarijos ir fitosanitarijos politikos srities direktyvos (OL 2013 L 158, p. 234),

p a k e i č i u:

1. Valstybinės maisto ir veterinarijos tarnybos direktoriaus 2003 m. rugsėjo 8 d. įsakymą Nr. B1-723 „Dėl Gyvūninių produktų, įvežamų į Lietuvos Respubliką, veterinarinio tikrinimo tvarkos patvirtinimo“ (Žin., 2003, Nr. 87-3972; 2004, Nr. 85-3096; 2006, Nr. 12-449, Nr. 125-4786; 2008, Nr. 96-3748):

1.1. išdėstau preambulę taip:

„Vadovaudamasis Lietuvos Respublikos veterinarijos įstatymu (Žin., 1992, Nr. 2-15; 2010, Nr. 148-7563), Lietuvos Respublikos Vyriausybės 2003 m. rugpjūčio 26 d. nutarimo Nr. 1075 „Dėl Lietuvos Respublikos Vyriausybės 1993 m. rugpjūčio 3 d. nutarimo Nr. 599 „Dėl Augalinės kilmės prekių įvežimo į Lietuvos Respubliką, išvežimo iš jos ir vežimo per ją tranzitu augalų karantino taisyklių patvirtinimo“ ir 1999 m. spalio 8 d. nutarimo Nr. 1132 „Dėl Maisto prekių įvežimo į Lietuvos Respubliką ir jų nekenksmingumo bei kokybės kontrolės tvarkos patvirtinimo“ pripažinimo netekusiais galios“ (Žin., 2003, Nr. 83-3791) 2 punktu, 2004 m. sausio 22 d. Komisijos reglamentu (EB) Nr. 136/2004, nustatančiu produktų, importuojamų iš trečiųjų šalių, veterinarinių patikrinimų Bendrijos pasienio veterinarijos postuose tvarką (OL 2004 m. specialusis leidimas, 3 skyrius, 42 tomas, p. 230), su paskutiniais pakeitimais, padarytais 2009 m. kovo 5 d. Komisijos reglamentu (EB) Nr. 206/2009 (OL 2009 L 77, p. 1), ir įgyvendindamas 1997 m. gruodžio 18 d. Tarybos direktyvą 97/78/EB, nustatančią principus, reglamentuojančius iš trečiųjų šalių į Bendriją įvežamų produktų veterinarinių patikrinimų organizavimą (OL 2004 m. specialusis leidimas, 3 skyrius, 22 tomas, p. 247), su paskutiniais pakeitimais, padarytais 2013 m. gegužės 13 d. Tarybos direktyva 2013/20/ES (OL 2013 L 158, p. 234):“;

1.2. išdėstau 4 punktą taip:

„4. Pavedu:

4.1. įsakymo vykdymą Valstybinės maisto ir veterinarijos tarnybos Pasienio maisto ir veterinarinės kontrolės skyriaus pasienio veterinarijos postams (poskyriams);

4.2. įsakymo vykdymo kontrolę Valstybinės maisto ir veterinarijos tarnybos Pasienio maisto ir veterinarinės kontrolės ir Vidaus audito skyriams.“

2. Nurodytuoju įsakymu patvirtintą Gyvūninių produktų, įvežamų į Lietuvos Respubliką, veterinarinio tikrinimo tvarką:

2.1. pripažįstu netekusia galios preambulę;

2.2. papildau 3 priedą 28 punktu:

„28. Kroatijos Respublika.“

Direktorius	Jonas Milius